Document ID: /fineweb-2-swissfilter-quality_10-filterrobots/filtered/02038.jsonl.gz/6145

cuntegn
Naziunal/Internaziunal
Cun teams da cameras zuppads cunter randaladers
L’Associaziun da ballape svizra vul identifitgar meglier persunas che randaleschan durant gieus da ballape. Perquai dovra l’associaziun era teams da cameras zuppads en ed ordaifer il stadion, quai ha l’Associaziun da ballape svizra communitgà mardi a las medias.
Sco in pledader da l’associaziun ha ditg, saja impurtant da pudair identifitgar las persunas violentas. Enfin uss hajan ins gì en acziun tals teams zuppads durant 7 gieus dal campiunadi svizzer e dal cup. 35 rapports hajan ins dà vinavant a la persecuziun penala, ha ditg l’Associaziun da ballape svizra.
RR novitads 14:00